જેતપુરના ચારણિયા ગામના અને ૨૦૦૦ની સાલથી સુરતના આમોદ ગામમાં સ્થાઈ થયેલા મોટા ખેડૂત ધીરુભાઈ સાવલિયા નીલગિરિ, સુબાબુલ, મિલિયા ડુબિયાનું વાવેતર કરે છે. તેમણે મિલિયા ડુબિયાનુંં સૌરાષ્ટ્રમાં ૧૪૦ વીઘામાં અને આમોદમાં ૬૦ વીઘામાં વાવેતર કર્યું છે. આ સિવાય ધીરુભાઈએ આમોદમાં સુબાબુલનું ૨૫૦ વીઘામાં અને ૧૫૦ વીઘામાં નીલગિરિનું વાવેતર કર્યું છે. ધીરુભાઈ કહે છે, ‘સુબાબુલના વાવેતરને ૮ વર્ષ થયાં છે અને સુબાબુલની ખેતીમાં વરસે વીઘે ૨૫-૩૦ હજાર મળે છે. સુબાબુલ વાવ્યા પછી પહેલું કટિંગ અઢી વર્ષે લઈ શકાય છે અને ત્યાર બાદ દર બે વર્ષે કટિંગ લઈ શકાય છે. સુબાબુલના કુલ ૪થી ૫ કટિંગ લઈ શકાય છેે. તેમાં મહિનો-દોઢ મહિનો સુધી પાણી નથી પાવું પડતું. નીલગિરિનું ઉત્પાદન પહેલીવાર નવરાત્રીમાં આવશે.